Айнуру Алтыбаева
Айнуру Алтыбаева (төр. 28-февраль 1958, Ош шаары, Ош облусу, Кыргыз ССРи, СССР) — Кыргызстандык саясатчы жана коомдук ишмер, V жана VI чакырылыштардагы ЖКнын депутаты

Өмүр баяны 
Айнуру Алтыбаева 1958-жылы 28-февралда Ош шаарында туулган.
Жогорку билимдүү. 1979-жылы Кыргыз мамлекеттик университетин "экономист" адистиги боюнча, 1998-жылы ошол эле жогорку окуу жайын "юриспруденция" адистиги боюнча бүтүргөн.
Айнуру Алтыбаева 1979-1997-жылдары Ош облусунун аткаруу комитетинде ар кандай кызматтарда иштеген.1997-2006-жылдары Кыргыз Республикасынын Мамлекеттик салык кызматынын түзүмдүк бөлүмдөрүндө эмгектенип, 2006-2007-жылдары "Ата ЛТД" ЖЧКсынын директору болгон.
Айнуру Алтыбаева 2007-2008-жылдары Кыргыз Республикасынын Социалдык фондунун төрагасынын кеңешчиси, Кыргыз Республикасынын Социалдык фондунун Свердлов райондук башкармалыгынын орун басары, 2008-2010-жылдары Кыргыз Республикасынын Жогорку Кеңешинде консултанты, ал эми 2010-жылы "Аялдар кеңеши" коомдук бирикмесинин төрайымы жана "Биримдик" Кыргызстан демократиялык партиясынын төрайымы болуп шайланган.
2010-жылдын октябрь айында "Ар-Намыс" саясий партиясынын тизмеси боюнча V чакырылыштагы Кыргыз Республикасынын Жогорку Кенешинин депутаты болуп шайланган. 2012-жылдын ноябрь айында Жогорку Кеңештин регламенти жана депутаттык этика боюнча комитетинин төрайымы болгон.
2015-жылдын 4-октябрында КСДП саясий партиясынын тизмеси боюнча VI чакырылыштагы Кыргыз Республикасынын Жогорку Кеңешинин депутаты болуп шайланган.

Сыйлыктары жана Наамдары 
 Мамлекеттик кызматынын 3-класстагы мамлекеттик кеңешчиси;
 Кыргыз Республикасынын мамлекеттик кызматынын отличниги;
 Кыргыз Республикасынын финансы-экономикалык иштеринин отличниги;
 Кыргыз Республикасынын Жогорку Кеңешинин Ардак граматасы, КМШ ПААнын Ардак грамотасы менен сыйланган.
 «Акыйкат», «Мээримдүүлүк», «Датка айым» медалдарынын ээси

Жеке Жашоосу 
Үй бүлөлүү, төрт баланы тарбиялайт.

Шилтемелер 

Арип боюнча инсандар
Арип боюнча саясатчылар
Кыргыз Республикасынын Жогорку Кеңешинин VI чакырылышынын депутаттары
Кыргыз Республикасынын Жогорку Кеңешинин V чакырылышынын депутаттары
Кыргызстандын аял-саясатчылары